[{"text_idx": "#000004", "text": "Maailma edetabelis 15. kohal asuva 29-aastase Horvaatia tennisisti Petra Martici nimi vo\u0303ib tunduda Eesti tennisefa\u0308nnidele kuidagi eriliselt tuttav, ehkki ta pole Anett Kontaveidiga kordagi kohtunud."}, {"text_idx": "#000005", "text": "Kuid eks see nimi meenub meile eelmise aasta juuni algusest, kui Martic katkestas Roland Garrosi sla\u0308mmiturniiri veerandfinaalis Kaia Kanepi tee. Tookord oli ma\u0308ng ta\u0308iesti vo\u0303rdne ja otsustavaks vo\u0303is saada kuumus, mis aitas kahel po\u0303hjusel Marticit: ta on pa\u0308rit lo\u0303unapoolsemast riigist ja oli enne kohtumist pidanud va\u0308hem pikki ma\u0308nge kui Kaia."}, {"text_idx": "#000006", "text": "Mida on Martic saavutanud oma karja\u0308a\u0308ris kuni eelmise aasta Roland Garrosi turniirini, sellest saate lugeda Kanepi ja Martici ma\u0308ngu eelvaatest."}, {"text_idx": "#000007", "text": "Kui Pariisi ma\u0308lestusva\u0308a\u0308rses mats\u030cis, mille Martic vo\u0303itis 5:7, 6:2, 6:4, oli ta Kanepist edetabelis 57 kohta ees, siis ta\u0308nases Dubai veerandfinaalis on Martici ja Kontaveidi rankingu erinevus vaid 9 kohta. Ra\u0308a\u0308gime siis po\u0303gusalt, kuidas Martic natuke rohkem kui poole aasta jooksul on 31. kohalt (selline oli tema ranking enne Prantsusmaa lahtiseid) 15ndaks to\u0303usnud."}, {"text_idx": "#000008", "text": "Ko\u0303igepealt aitas juba veerandfinaali jo\u0303udmine Pariisis kerkida Marticil 25. kohale, ent ta ja\u0308tkas stabiilselt ka ja\u0308rgmistel sla\u0308mmiturniiridel ja oli 16 parema hulgas nii Wimbledonis kui ka US Openil. Eelmine hooag oli u\u0308ldse Martici parim sla\u0308mmiturniiride arvestuses. Varem oli ta vaid u\u0308hel aastal (2017) jo\u0303udnud kaks korda 1/8 finaali."}, {"text_idx": "#000009", "text": "Martic ja\u0308tkas to\u0303usu maailma edetabelis mullu su\u0308gisel Hiinas, kus ta Zhengzhou turniiril jo\u0303udis finaali ja Wuhanis veerandfinaali. Kogutud 495 punkti aitasidki horvaaditari maailma edetabelis 15. kohale. Nii pa\u0308a\u0308ses ta ma\u0308ngima ka Zhuhai Elite Trophy turniirile, kus osalevad tosin tennisisti alates maailma 10. reketist. Kuid seal kaotas Martic Madison Keysile ja ja\u0308i pidama alagrupis. Kokku kolmel turniiril langes Martic va\u0308lja va\u0308ga tugevate tennisistide ka\u0308e la\u0308bi \u2013 tema alistajaks US Openil oli Serena Williams, Zhengzhous teine reket Karolina Plis\u030ckova ja Wuhanis esireket Ashleigh Barty."}, {"text_idx": "#000010", "text": "2020. aastanumbri sees on Martici vorm olnud siiski seni kesine, aga kuna tal suuri punkte kaitsta polnud, ja\u0308i ta 15. kohale pu\u0308sima. Na\u0308iteks kaotas Martic eelmisel na\u0308dalal Hua Hini turniiri avaringis maailma 134. reketile Xiyu Wangile (Hiina). Australian Openil langes ta teises ringis va\u0308lja Julia Go\u0308rgesi (Saksamaa, tol hetkel WTA 39.) ka\u0308e la\u0308bi. Nii et kui kahe tennisisti ta\u0308navust eellugu vo\u0303rrelda, siis tundub Anett olevat paremas vormis kui tema vastane. To\u0303si, Dubais teenis Martic kaks kindlat vo\u0303itu, aga samas tal ei olnud ko\u0303ige ohtlikumad vastased, 2. ringis sai ta jagu 33-aastasest ts\u030cehhitarist Barbora Strycovast."}, {"text_idx": "#000012", "text": "Hetkevormi oskavad hinnata ka kihlveokontorid ja sel po\u0303hjusel on na\u0308iteks ennustusportaalis Paf Kontaveidi vo\u0303idukoefitsient 1,57 ja Marticil 2,40. Ehk siis Anetti vo\u0303iduvo\u0303imalusi hinnatakse umbes 60-65-protsendiliselt. Seda enam, et Martici ma\u0308ngustiil on Anettile sobivam kui tema eelmise vastase Anastassia Pavljuts\u030cenkova oma. Martic ei ole kiire a\u0308ralo\u0308o\u0308ja, vaid pigem valmistab ru\u0308nnakuid ette pikkade lo\u0308o\u0308kidega, misto\u0303ttu vo\u0303ib tekkida palju intensiivseid, aga pikki punkte, mis u\u0308ldiselt on Anettile sobinud. Seda ta na\u0308itas mats\u030cis Sorana Cirsteaga, ent Martic on siiski rumeenlannast ta\u0308psem ja meisterlikum. Nii et pa\u0308ris seda ei saa loota, et Anett vo\u0303idaks 6:1, 6:3."}, {"text_idx": "#000013", "text": "Mida arvab spordiennustaja Peep, kes eilse panusega Anett Kontaveid vo\u0303idule teenis pisut raha juurde. \u201cJah, usaldasin sisetunnet, aga Martici vastu polegi seda vaja, sest Anett on minu silmis niikuinii favoriit. Ku\u0308simus on vaid selles, kas panna raha tema vo\u0303idule vo\u0303i riskida 2:1 vo\u0303idule panusega, mis vo\u0303imaldaks 4,2-kordset summat tagasi saada. To\u0303si, ma ise muidugi loodaks 2:0 vo\u0303itu, aga kolmesetilise ma\u0308ngu vo\u0303imalus on siiski o\u0303hus,\u201d arvas Peep. Aga seeja\u0308rel vaatas Peep teiste ma\u0308ngude koefitsiente ja leidis: \u201cSuurima summa peaksin ikkagi panema Simona Halepi vo\u0303idule Arina Sabalenka u\u0308le koefitsiendiga 2,10. Jah, Halep vo\u0303itis eile napilt, aga ta on ikkagi Halep. See ta\u0308hendab, et ta vo\u0303ib igal hetkel oma parima va\u0308lja vo\u0303tta ja Sabalenkale a\u0308ra teha. Koefitsient kutsub panustama!\u201d"}, {"text_idx": "#000014", "text": "Peatselt na\u0308eme, kas Peebul oli o\u0303igus. Loodame ikka, et u\u0308limat na\u0308rvipinget la\u0308bi elada ei tule, ehkki Peep ro\u0303o\u0303mustaks, kui Anett vo\u0303idaks kolmes setis..."}, {"text_idx": "#000022", "text": "Jelena Ostapenkol ja\u0308i kasutamata kolm mats\u030cpalli, kuid ta to\u0303usis La\u0308ti esireketiks"}, {"text_idx": "#000023", "text": "Australian Openi loos polnud eestlannadele armuline"}, {"text_idx": "#000026", "text": "TennisNet.ee \u2013 mis? miks? ja kellele?"}]